Норвегия обмисля “ специални условия “ в отношенията с ЕС заради Брекзит Норвегия се опасява , че ако Великобритания получи специална сделка по Брекзит , властите в Осло ще бъдат принудени да преразгледат сегашните си споразумения с ЕС . Това твърди британският вестник „ Гардиън “ , който твърди , че разполага с такива сведения . Тази намеса на Норвегия представлява ново препятствие за британския премиер Тереза Мей да постигне така формулираното от нея дълбоко и специално партньорство с ЕС , което надхвърля споразумението за свободна търговия в канадски стил , при което остават значителни бариери в търговията със стоки и услуги . Норвегия има по - големи финансови плащания към ЕС от Великобритания на глава от населението и приема свободното движение на хора , за да получи достъп до общия европейски пазар . Норвегия обаче няма право на глас в институциите в Брюксел , които вземат решения . Евроскептичната центристка партия в Норвегия , която иска да извади страната от Европейската икономическа зона и постигане на свободна търговска сделка , удвои резултатите си на последните избори миналата година . Въпреки че има консенсус в полза на Европейската икономическа зона сред останалите главни партии , по - малкият партньор в управляващата коалиция – Партията на прогреса , в миналото е издигала глас за предоговаряне на сделката с ЕС . „ Гардиън “ цитира дипломат в Брюксел да казва , че ЕС е следен отблизо от Осло да не даде по - добра сделка на Великобритания .